**Zápisnica zo zasadnutia obecného zastupiteľstva konaného dňa 09.12.2011 v zasadačke Obecného domu**

Starosta obce: Mgr. Ladislav Šnapko

Hlavný kontrolór : Ing. Vladimír Brindžák

Prítomní poslanci : Marta Brindžáková, Ing. Mária Bucová, Ing. Jozef Hrkeľ, Bc.Alena

 Hvoľková, Ignác Kasan, Ignác Pepucha, Ľudmila Pjentková

**P r o g r a m:**

1. Otvorenie zasadnutia

 a/ voľba overovateľov zápisnice

 b/ kontrola plnenia uznesenia

2. Programový rozpočet obce Vavrečka na roky 2012-2014

3. Rozpočet ZŠ s MŠ Vavrečka na roky 2012-2014

4. Príkaz starostu obce na vykonanie fyzickej a dokladovej inventarizácie majetku obce

5. VZN č.1/2012 o dani z nehnuteľnosti

6. VZN č. 2/2012 o miestnych daniach

7. VZN č.3/2012 o zbere, preprave a zneškodňovaní komunálneho odpadu

 a miestnom poplatku za zber, prepravu a zneškodňovanie komunálneho odpadu

8. VZN č.4/2012 o núdzovom zásobovaní pitnou vodou v období krízovej situácie

9. Plán zasadnutí obecného zastupiteľstva na rok 2012

10. Rôzne

11. Uznesenie

12. Záver

**K bodu 1 Otvorenie**

Riadne zasadnutie Obecného zastupiteľstva vo Vavrečke otvoril starosta obce Mgr. Ladislav Šnapko všetkých prítomných privítal a uviedol, že obecné zastupiteľstvo bolo zvolané v zmysle zák.č. 369/1990 Zb. o obecnom zriadení v znení neskorších predpisov a podľa rokovacieho poriadku. Skonštatoval, že obecné zastupiteľstvo je uznášania schopné. Prečítal program dnešného zasadnutia a dal hlasovať.

Poslanci hlasovali :7/0/0

**- voľba overovateľov zápisnice**

 overovateľmi zápisnice boli určení poslanci: Ing. Jozef Hrkeľ, Alena Hvoľková

**- kontrola plnenia uznesení**

Mária Pavláková prečítala uznesenia z minulého zasadnutia obecného zastupiteľstva č. 5/2011.

Písaním zápisnice bola poverená pracovníčka obecného úradu Mária Pavláková.

**K bodu 2 Programový rozpočet obce Vavrečka na roky 2012-2014**

 Mária Pavláková predložila prítomným poslancom Programový rozpočet na roky 2012-2014. V daňových a nedaňových príjmov sa vychádzalo zo skutočnosti v roku 2011 . Vo výdavkovej časti podľa potreby na jednotlivé kapitoly. Bežný rozpočet je navrhnutý vyrovnaný. Programový rozpočet je prílohou .

Obecný kontrolór Ing. Vladimír Brindžák prečítal stanovisko k rozpočtu obce na rok 2012.

Stanovisko kontrolóra je prílohou.

Poslanci hlasovali:7/0/0

**K bodu 3 Rozpočet ZŠ s MŠ Vavrečka na roky 2012-2014**

 Mgr. Ladislav Veľký predložil Rozpočet ZŠ s MŠ na roky 2012-2014. Prenesené kompetencie / ZŠ/ sú financované KŠÚ Žilina . Originálne kompetencie / MŠ, ŠKD, ŠJ MŠ, ŠJ ZŠ/ sú financované z rozpočtu obce cez podielové dane. Rozpočet je v prílohe.

Poslanci hlasovali: 7/0/0

 **K bodu 4 Príkaz starostu obce na vykonanie fyzickej a dokladovej inventarizácie**

  **majetku obce**

 Mgr. Ladislav Šnapko prečítal Príkaz starostu obce na vykonanie fyzickej a dokladovej inventarizácie obce k 31.12.2011. Menoval inventarizačnú komisiu. Za predsedu určil Ing. Jozefa Hrkľa, za  členov Alenu Hvoľkovú, Martu Brindžákovú, Máriu Pavlákovú. Podľa zákona 431/2002 o účtovníctve sme povinní vykonať fyzickú inventarizáciu 1x za 2 roky a dokladovú inventarizáciu každý rok.

Poslanci hlasovali: 7/0/0

**K bodu 5 VZN č. 1/2012 o dani z nehnuteľnosti**

 Elena Krivdová predložila uvedené VZN č.1/2012. Pre rok 2012 nie je žiadna zmena. Poslanci nemali pripomienky.

Poslanci hlasovali : 7/0/0

 **K bodu 6 VZN č. 2/2012 o miestnych daniach**

 Elena Krivdová predložila uvedené VZN č.2/2012. Poslanci nemali pripomienky.

Poslanci hlasovali : 7/0/ 0

**K bodu 7 VZN č. 3/2012 o zbere, preprave a zneškodňovaní komunálneho**

 **odpadu a miestnom poplatku za zber, prepravu a zneškodňovanie**

 **komunálneho odpadu**

 Elena Krivdová predložila uvedené VZN č.3/2012. Pre rok 2012 je zvýšený poplatok za komunálny odpad , pretože obec každoročne dopláca z rozpočtu nemalé finančné prostriedky:

- občan z 12,12 € na 13,50 €/rok/osoba ,

- podnikatelia 110 l nádoba z 47,48 € na 66,35 €/rok

- podnikatelia 1100 l z 474,76 € na 663,52€/rok

Poslanci hlasovali:7/0/0

**K bodu 8 VZN č. 4/2012 o núdzovom zásobovaní pitnou vodou v období krízovej**

 **situácie**

 Mária Pavláková predložila uvedené VZN č.4/2012. Poslanci nemali pripomienky. Poslanci hlasovali :7/0/0

**K bodu 9 Plán zasadnutí obecného zastupiteľstva na rok 2012**

 Obecné zastupiteľstvo pre rok 2012 bude nasledovne:

24.2.2012, 27.4.2012, 29.6.2012, 31.8.2012, 26.10.2012, 7.12.2012.

**K bodu 10 Rôzne**

 Starosta prečítal žiadosť o poskytnutie finančného príspevku pre Zariadenie pre seniorov a domov sociálnych služieb v Novoti. Žiadosť je v prílohe. Poslanci navrhli pre uvedené zariadenie 100 €.

Poslanci hlasovali: 7/0/0

 Starosta prečítal list z Okresného súdu v Námestove, v ktorom nás žiadajú, aby sme navrhli kandidátov za prísediacich z občanov našej obce. Prísediaci sa volí na 4 roky. Doteraz túto funkciu vykonávala Marta Brindžáková a súd má záujem, aby túto funkciu vykonávala i ďalšie volebné obdobie.

Poslanci hlasovali : 7/0/0

**K bodu 11 Uznesenie**

**U Z N E S E N I E č. 7/2011**

zo zasadnutia obecného zastupiteľstva ,

Obecné zastupiteľstvo vo Vavrečke

1. **b e r i e n a  v e d o m i e**

1. Stanovisko kontrolóra obce k rozpočtu obce Vavrečka na rok 2012

2. Programový rozpočet obce Vavrečka na roky 2013-2014

3. Rozpočet ZŠ s MŠ vo Vavrečke na roky 2013-2014

4. Príkaz starostu obce na vykonanie fyzickej a dokladovej inventarizácie majetku obce

5. Plán zasadnutí obecného zastupiteľstva na rok 2012

1. **s c h v a ľ u j e**

1/ Program zasadnutia obecného zastupiteľstva

2/ Programový rozpočet obce Vavrečka na rok 2012

3/ Rozpočet ZŠ s MŠ vo Vavrečke na rok 2012

 4/ VZN č.1/2012 o dani z nehnuteľnosti

 5/ VZN č. 2/2012 o miestnych daniach

 6/ VZN č.3/2012 o zbere, preprave a zneškodňovaní komunálneho odpadu

 a  miestnom poplatku za zber, prepravu a zneškodňovanie komunálneho odpadu

7/ VZN č.4/2012 o núdzovom zásobovaní pitnou vodou v období krízovej situácie

8/ Komisiu na vykonanie fyzickej a dokladovej inventarizácie v zložení:

 Predseda: Ing. Jozef Hrkeľ

 Členovia: Alena Hvoľková, Marta Brindžáková, Mária Pavláková

9/ Finančný príspevok vo výške 100€ pre Zariadenie pre seniorov a domov sociálnych

 služieb v Novoti

10/Martu Brindžákovú za prísediacu sudcu

**K bodu 9 Záver**

 Na záver starosta obce Mgr. Ladislav Šnapko všetkým prítomným za účasť.

 Mgr. Ladislav Šnapko

 starosta obce

Overovatelia : Ing. Jozef Hrkeľ

 Alena Hvoľková

Zapisovateľ : Mária Pavláková